En front med regn presser på fra vest og rammer landet ud på aftenen.

Søndagen byder på klassisk efterårsvejr med mange skyer og stedvis finregn. Der er dog ikke kun gråt og vådt vejr på programmet, for der er også mulighed for perioder med solskin. Især i den sydlige og østlige del af landet kan man i perioder få solen at se. Gråvejrssøndag – regn i aften Fra morgenstunden er der skyet de fleste steder i landet undtagen længst mod syd. Den front, som rammer landet i aften og i nat, presser langsomt på fra vest og sender flere og flere skyer ind over landet i løbet af morgenen. Det ser ud til, at det for det meste holder tørt i dag, men der er risiko for enkelte lette byger rundt omkring i landet. Der sker ikke de store ændringer i vejret i dagtimerne, og der er primært udsigt til skyer. Skyerne kan til tider give plads til solen især i de sydlige og østlige egne. Temperaturen ligger dagen igennem på lune 6 til 8 grader, og det bliver varmest mod øst. Sidst på eftermiddagen og ud på aftenen presser dagens regnvejr på fra vest og begynder at gå i land ved den jyske vestkyst. Regnvejret går i stå over Jylland i løbet af natten og kommer ikke til at passere videre mod øst. Det er med til at give en noget grå og våd start på ugen mod vest og en gråvejrsdag mod øst. Gråvejret kendetegner den næste uges vejr, hvor der ikke er udsigt til meget plads til solen, og temperaturer som falder i løbet af ugen.